ปรับหมากกลยุทธ์ ภาคบ่าย – บล.เอเซีย พลัส
บริษัทหลักทรัพย์ เอเซีย พลัส สรุปทิศทางและแนวโน้มตลาดบ่ายนี้
7 ส.ค. 2558

ประคองตัวสู้ชีวิต ดัชนีแกว่งออกข้างในกรอบแคบ มองสัปดาห์หน้ามีลุ้นกลับไปเกิน 1,440 จุด โดยจะมี Trigger Fund 2 กองใหม่เป็นตัวช่วยผยุงตลาด กลยุทธ์ยังเหมือนเดิมคือ ระยะสั้นเก็งหุ้นผลประกอบการ 2Qอ8 เด่น BLA IVL IRPC และ SYNTEC ระยะกลางให้สะสมหุ้นผลประกอบการ 2Hอ8 สดใส SCC
มุมมองและการวิเคราะห์ : 
– ตลาดหุ้นเอเซียยืนบวกลบผสมผสานเป็นรายประเทศ โดยกลุ่มประเทศเอเซียเหนือส่วนใหญ่จะยืนได้ในแดนบวก เริ่มจากตลาดหุ้นจีน ฟื้นตัวได้หลังจากปรับลดลง 2 วันติด โดยวันนี้ปรับเพิ่มขึ้น 2.34% ตามด้วยตลาดหุ้นฮ่องกง +0.97% และตลาดหุ้นญี่ปุ่น +0.37% สำหรับตลาดหุ้นกลุ่ม TlP วันนี้ปรับลดลงทั้งตลาดหุ้นฟิลิปปินส์ ที่ลดลง 1.01% และอินโดนิเซียปรับลดลง 0.62% สวนทางกับ SET lndex ล่าสุดปิดที่ 1,432.45 จุด ปรับเพิ่มขึ้นเล็กน้อย 0.13% ด้วยมูลค่าซื้อขายเบาบาง 1.18 หมื่นล้านบาท 
– วันนี้ติดตามการรายงานการจ้างงานนอกภาคเกษตร เดือน ก.ค ของสหรัฐ (ตลาดคาดจะเพิ่ม 2.25 แสนตำแหน่ง) และอัตราการว่างงาน (ตลาดคาดไว้ที่ 5.3%) โดยมีความเป็นไปได้ที่การจ้างงานนอกภาคการเกษตรจะออกมาแย่กว่าที่ตลาดคาด  เนื่องจากตัวชี้นำย่างการรายงานการจ้างงานภาคเอกชนที่ประกาศออกมาก่อนหน้าเพิ่มขึ้นเพียง 1.85 แสนตำแหน่งต่ำกว่าที่ตลาดคาดไว้ที่ 2.15 แสนตำแหน่ง   
– ตัวเลขภาคแรงงานของสหรัฐที่จะประกาศออกมา  เชื่อว่าจะไม่มีผลต่อการเคลื่อนไหวของดัชนีหุ้นสหรัฐมากนัก แม้ว่าจะออกมาน้อยกว่าคาด แต่ตลาดก็ไม่น่าจะผ่อนคลายเรื่อง Fed เนื่องจากนักลงทุนในตลาดส่วนใหญ่คาดการณ์กันไปแล้วว่า Fed จะขึ้นดอกเบี้ยภายในปีนี้ และอาจขึ้นครั้งแรกในเดือน ก.ย.58
– สัปดาห์หน้า SET lndex อาจมีแรงหนุนจาก Trigger Fund กองใหม่ 1 กองมูลค่าโครงการ 1 พันล้านบาท ที่ปิดการขายไปเมื่อ 5 ส.ค.58  และอีก 1 กองมูลค่า 1 พันล้านบาท ที่จะปิดขายวันที่ 11 ส.ค.58  แม้ว่ามูลค่าโครงการรวมของทั้ง 2 กองจะมีเพียงแค่ 2 พันล้านบาท แต่เชื่อว่าน่าจะช่วยพยุงดัชนีไว้ได้บ้าง เนื่องจากมูลค่าการซื้อขายในตลาดปัจจุบันอยู่ในระดับที่ค่อนข้างต่ำ (เฉลี่ยตั้งแต่ต้นเดือน ส.ค.58 อยู่ที่ 3.4 หมื่นล้านบาทต่อวัน ต่ำกว่าเฉลี่ยปี 2558 ที่ 4.2 หมื่นล้านบาทต่อวัน) อีกทั้งอาจมีผลทางจิตวิทยาต่อนักลงทุนรายบุคคลในประเทศ ให้เข้าซื้อตาม ด้วยความเชื่อว่าอาจมี Trigger Fund เปิดกองใหม่ๆเพิ่มมากขึ้น 
– หุ้นที่มีการเคลื่อนไหวผิดปกติจนน่าสนใจในช่วงเช้าวันนี้ มอง NWR เป้าหมายทางเทคนิค 1.90 บาท NCH เป้าทางเทคนิค 2.00 บาท SCN เป้าหมาย 13.30 บาท  และ SAPPE คาดเป้าหมายที่ 30.00 บาท 
– SET lndex ช่วงเช้าแกว่งตัวซึมออกข้าง แบบค่อนข้างเงียบ โดยดัชนียังคงพยายามฝืนสุ้เหนือแนวรับสำคัญที่ 1,433 จุด ช่วงบ่ายมองว่า หาก SET ลงต่ำกว่า 1,433 จุด ก็ไม่น่าจะลงต่ำกว่า 1,428 จุด และอาจมีโอกาสกลับมาทดสอบที่ระดับ 1,437 จุดอีกครั้ง   
กลยุทธ์การลงทุน Investment Tactic  :
– หุ้นที่ได้ประโยชน์จากการอ่อนค่าของเงินบาท HANA 
– เก็งผลประกอบการงวด 2Q58 เด่น BLA lVL lRPC SYNTEC 
– กระแสการเร่งอัดฉีดเงินลงทุนของภาครัฐ CK SCC 
– Portfolio Update : Cash 60% and  lNTUCH KBANK BLA HANA